Indriķis Greble
Heinrihs Nikolajs Greble (dzimis 1900. gada 21. jūlijā Rīgā, miris 1971. gada 25. februārī Kanādā) bija Latvijas futbolists. No 1922. līdz 1926. gadam spēlējis Latvijas futbola klubos "LSB Rīga" un "JKS". Pieteikts Latvijas futbola izlasē 1924. gada vasaras olimpiskajās spēlēs, bet laukumā neizgāja. Vēlāk bija Grebles ģimenes būvmateriālu lieltirgotavas un ielu asfaltēšanas firmas līdzīpašnieks, Otrā pasaules kara laikā devās bēgļu gaitās uz Vāciju, vēlāk uz Kanādu.